b'\n_START_ARTICLE_\nVandrerhjem\n_START_PARAGRAPH_\nEt vandrerhjem (engelsk: hostel) tilbyder billig husly. P\xc3\xa5 vandrerhjem finder man ofte k\xc3\xb8jesenge p\xc3\xa5 sovesale, en enkel indretning, ligesom badefaciliteterne ofte deles med flere. Vandrerhjemmene tilbyder ogs\xc3\xa5 sine g\xc3\xa6ster k\xc3\xb8kkenfaciliteter. Flersengsv\xc3\xa6relserne er dog p\xc3\xa5 retur til fordel for enkelt- og dobbeltv\xc3\xa6relser._NEWLINE_Grundl\xc3\xa6ggelsen af det f\xc3\xb8rste vandrerhjem i Danmark fandt sted i 1919/1920 p\xc3\xa5 initiativ af Hans Hartvig M\xc3\xb8ller, rektor ved Gammel Hellerup Gymnasium. Det var en hytte p\xc3\xa5 Bornholm, Fj\xc3\xa4llstauan, som i en \xc3\xa5rr\xc3\xa6kke stod gratis til r\xc3\xa5dighed for vandrende. Fj\xc3\xa4llstauan er for l\xc3\xa6ngst solgt til private igen.'